_:n969e8e6cd225444fb34e48e259a28947xb0
<http://schema.org/articleBody>
"मुंबई. मुंबई (Mumbai) में पिछले 24 घंटे में कोरोना वायरस (Coronavirus) के 393 नये मामले सामने आए हैं. जिसके बाद शहर में रोगियों की संख्या 5,982 हो गई है. शहर में आज मौत के 25 मामले सामने आने के साथ अब तक 244 लोगों की जान चली गई है. वहीं मुंबई के झुग्गी बस्ती इलाके धारावी (Dharavi) में सामने आए 42 केस सामने आए जबकि चार लोगों की मौत हो गई. धारावी में अब तक कुल 330 केस सामने आए हैं जबकि अब तक 18 लोगों की मौत हो चुकी है. महाराष्ट्र में मंगलवार को 729 नए केस सामने आए. महाराष्ट्र में कुल केस 9318 हो गए हैं.\r\n\r\nबीएमसी के अनुसार मंगलवार को 431 संदिग्ध मरीजों को शहर के विभिन्न अस्पतालों में भर्ती करवाया गया. इसमें बताया गया कि संक्रमण से उबर चुके 219 मरीजों को अस्पतालों से छुट्टी दी गई और ठीक होकर घर जा चुके मरीजों की कुल संख्या 1232 है.\r\n\r\nमहाराष्ट्र में मुंबई के बाद पुणे में सबसे ज्यादा मामले सामने आए हैं. पुणे में पिछले 24 घंटों में पुणे जिले में 3 मौतें हुई हैं और 143 नए मामले सामने आए हैं. पुणे में अब तक कुल मामले 1491 हो गए हैं. वहीं अब तक 83 लोगों की जान जा चुकी है.\r\n\r\nऔरंगाबाद में एक दिन में दोगुने हुए केस\r\nवहीं महाराष्ट्र के ही औरंगाबाद जिले में मंगलवार को कोरोना वायरस के मामलों में अप्रत्याशित वृद्धि देखी गई. शहर में पिछले 24 घंटे में संक्रमण के सौ से अधिक मामले सामने आए हैं. अधिकारियों ने यह जानकारी दी. उन्होंने यहां बताया कि सोमवार शाम तक संक्रमण के 53 मामले थे, जिनकी संख्या मंगलवार शाम को बढ़कर 105 पर पहुंच गई.\r\n\r\nमुंबई पुलिस के 55 साल से ज्यादा उम्र के कर्मी छुट्टी पर भेजे गए\r\nवहीं मुंबई पुलिस ने अपने 55 साल से ज्यादा उम्र और पहले से किसी बीमारी से पीड़ित कर्मियों से छुट्टी पर जाने को कहा है ताकि उन्हें कोरोना वायरस संक्रमण से बचाया जा सके. मुंबई में कोरोना वायरस से तीन कर्मियों की मौत के बाद यह कदम उठाया गया है.\r\n\r\nमुंबई पुलिस के एक वरिष्ठ अधिकारी ने मंगलवार को बताया कि विश्लेषण में सामने आया है कि तीन मृत पुलिस कर्मी और एक अन्य पुलिस कर्मी जिनका संक्रमण का इलाज चल रहा है, वे 50 साल से ज्यादा उम्र के हैं.\r\n\r\nमहाराष्ट्र में कोरोना वायरस के मामलों की संख्या करीब 8500 के ज्यादा हो गई है. वहीं राज्य में अब तक 370 के करीब लोगों की मौत हो चुकी है. महाराष्ट्र में 1200 से ज्यादा लोग ठीक हो चुके हैं. तकनीकी कारणों के चलते महाराष्ट्र सरकार ने मंगलवार को आधिकारिक आंकड़े जारी नहीं किए हैं.\r\n\r\n(भाषा के इनपुट सहित)\r\n\r\nये भी पढ़ें-\r\nCOVID-19: तमिलनाडु में कोविड-19 संक्रमितों का आंकड़ा 2000 से पार\r\n\r\nप्लाज्मा थेरेपी पर बोले महाराष्ट्र के स्वास्थ्य मंत्री- मिल रहे अच्छे नतीजे"
<https://hindi.news18.com/news/maharashtra/today-393-persons-have-tested-positive-for-covid19-today-taking-the-total-number-of-positive-cases-to-5982-3061546.html>